# Darsūniškio Švč. Mergelės Marijos Ėmimo į dangų bažnyčia

### Straipsnis iš Vikipedijos, laisvosios enciklopedijos.

Darsūniškio Švč. Mergelės Marijos Ėmimo į dangų bažnyčia, – Kaišiadorių vyskupija, Kaišiadorių dekanatas.

Stovi Kaišiadorių rajone, Darsūniškio kaime, Nemuno dešiniajame krante. Tinkuoto mūro. Pastatyta 1855 m. Klasicistinė, turi baroko bruožų.

## [taisyti] Istorija

Manoma, kad pirmoji bažnyčia Darsūniškyje pastatyta 1418 m. Jai 1473 m. dovanotos 6 šeimynos, 1492 m. – pusė dešimtinės iš Jiezno dvaro sodybos , leista pasistatyti smuklę.

1655 m. bažnyčia sudegė.

1694 m. pastatyta nauja.

1702 m. Švedijos kariuomenė sudegino kleboniją ir prieglaudą. XVIII a. veikė parapinė mokykla. Vėlesnė bažnyčia statyta 1780 m. Ji 1818 m. sudegė. Nauja mūrinė bažnyčia pastatyta 1848 – 1855 m. XIX a. pabaigoje klebonas Jotautas pamaldas laikė lietuviškai.

1910 – 1914 m. veikė Lietuvių katalikų blaivybės draugijos skyrius.

1944 m. patrankų sviediniai bažnyčią apgriovė: įlūžo lubos, įtrūko sienos, sudegė medinės dalys. Klebonas J. Kanoverskis su parapijiečiais iki 1950 m. bažnyčią atstatė.

## [taisyti] Architektūra

Bažnyčia klasicistinė, turi baroko bruožų, stačiakampio plano, bebokštė. Vidus 3 navų, jas skiria pilioriai. Skliautai lėkšti. Šventorių juosia akmenų mūro tvora. Į ją įkomponuota varpinė.

Rodomas puslapis "http://lt.wikipedia.org../../../d/a/r/Dars%C5%ABni%C5%A1kio_%C5%A0v%C4%8D._Mergel%C4%97s_Marijos_%C4%96mimo_%C4%AF_dang%C5%B3_ba%C5%BEny%C4%8Dia_cb71.html"

Kategorijos: Lietuvos bažnyčios | Kaišiadorių rajonas | Kaišiadorių dekanatas

##### Views

- Straipsnis
- Aptarimas
- Dabartinė versija

##### Paieška